Бачу падставы і мэханізмы, якія могуць забясьпечыць магчымасьць вырашэньня якіх заўгодна праблем. Гэта грамадзкая актыўнасьць, актыўнасьць кожнага грамадзяніна краіны. Гэта неабходнасьць глядзець на сьвет цьвярозым поглядам, расплюшчанымі вачыма, называць рэчы сваімі імёнамі, не хавацца за сьпіну палітычных сіл, не перакладаць адказнасьць на іншых, не адмаўляцца ад уласнай адказнасьці. І вось мы кажам пра гэта. Пра тое, што кожны з нас мае магчымасьць, правы і абавязаны адказваць за тое, што навокал яго адбываецца. Іначай, калі ты не адказваеш за свае ўчынкі й словы, за іх будзе адказваць хтосьці іншы і ты зможаш толькі скардзіцца або ня скардзіцца, але ўплываць ўжо ня зможаш.